cyanic-selkie/wikianc huggingface dataset:
มาริค อิซตาร์
ในการแข่ง Battle City เขาคิดว่าฟาโรห์เป็นคนสังหารพ่อของเขาเขาเลยคิดจะล้างแค้น ด้วยการชิงการ์ดเทพแล้วดวลกับฟาโรห์และเผลอปลุกอีกดวงจิตที่เกิดจากความ เคียดแค้น ผู้ครอบครองคาทาพันปี หนึ่งในไอเทมพันปี
" ในขณะที่ฉันกลัวความมืดสุดๆเลยเจ้าคงรู้ แต่จิตใจฉันอีกดวงนั้นกลับโปรดปรานความมืดสุดๆเช่นเดียวกัน "
ลักษณะนิสัย
เขาเป็นคนเห็นแก่ตัว มีจิตใจที่อ่อนแอและเย่อหยิ่งในศักด์ศรีของตน ทำทุกวิถีทางเพื่อให้ได้ในสิ่งที่ใจต้องการ โดยไม่สนความยุติธรรมหรือความเดือดร้อนยากลำบากของผู้อื่น ในใจของมาริคมีแต่ความเคียดแค้นต่อฟาโรห์
ประวัติ
มาริค เป็นผู้นำสูงสุดและเป็นผู้ก่อตั้งแรฮันเตอร์หรือกูลส์ มีพี่สาวชื่อ อิชิซุ อิชตาลล์ เขาเป็นทายาทของชนเผ่าในสุสานฟาโรห์ โดยเขามีร่างชั่วร้ายที่แท้จริงคือยามิ มาริคแอบแฝงอยู่ ซึ่งถูกริชิโด้ปิดผนึกร่างนั้นเอาไว้ และได้ปรากฏร่างที่แท้จริงใน Bettle City ตอนที่ริชิโด้ได้รับบาดเจ็บจากการอัญเชิญมังกรปีกเทพราที่เป็นของปลอม
ความแค้นของมาริค
ตั้งแต่เด็ก มาริค ต้องการที่จะออกไปสู่โลกภายนอกแม้ว่าจะมีกฎของตระกูลที่ห้ามทำเช่นนั้นก็ตาม ถึงอย่างงั้นเขาก็จงใจแอบหนีออกไปเพื่อตอบสนองความต้องการของตัวเขาเอง เขารักและเอ็นดูพี่สาวของเขา อิชิซุ อิชตาลล์ มากและยังถือว่า ริชิโด้ เป็นพี่ชายแท้ๆของเขาแม้จะไม่ได้มีความเกี่ยวข้องกันทางสายเลือดเลย มาริคนั้นโกรธฟาโรห์มากเพราะถูกบังคับโดยพ่อของเขาในการทำพิธีกรรมเพื่อปกป้องมาริคและครอบครัวจากภัยอันตราย โดยพิธีกรรมการแกะสลักบนตัวของมาริค เขาเจ็บปวดและทำให้เกิดเป็นแผลฝังลึกในใจของเขา หลังจากเสร็จพิธีเหมือนกับว่าอิสระเสรีภาพในตัวของเขานั้นขาดหายไป
ด้วยความเคียดแค้นที่มีต่อฟาโรห์ ทำให้เขามี2บุคลิกนั่นคือจิตวิญญาณที่ชั่วร้ายยามิ มาริคเพื่อขจัดความเจ็บปวดในใจของเขา หลายปีต่อมา ริชิโด้ยอมให้ถูกพ่อของมาริคทารุณกรรมเพื่อถ่วงเวลาให้ มาริคกับอชิซุได้หลบหนีออกไปข้างนอกได้ แต่ในขณะกำลังหลบหนีมาริคได้หมดสติไป และจิตวิญญาณชั่วร้ายก็ได้เข้าร่างและสังหารพ่อของเขา เมื่อมาริคตื่นขึ้นความทรงจำการฆาตกรรมของบิดาของเขาได้วนเวียนอยู่ในหัว ทันทีหลังจากนั้นเขาเห็นว่าผู้จงรักภักดีต่อฟาโรห์ชาดีห์มาเตือนเขาเกี่ยวกับเส้นทางแห่งความมืดที่เขาจะได้รับหลังจากนี้ ทันใดนั้นมาริคจึงคิดว่าชาดีห์นั่นแหละที่ฆ่าพ่อของเขา เรื่องราวจึงนำไปสู่การทรยศและแก้แค้นฟาโรห์ของมาริค
มอสเตอร์ที่เป็นสัญลักษณ์
List of Yu-Gi-Oh! characters
ปลาไข่อองเล็ก
มีรูปร่างเป็นทรงสี่เหลี่ยมขนมเปียกปูน แบนข้างมาก หัวมีขนาดเล็ก นัยน์ตาโต ปากเล็ก ไม่มีหนวด โคนหางแคบและสั้น เกล็ดมีขนาดเล็กและบางกลุดง่ายมาก มีเกล็ดตามแนวเส้นข้างลำตัว 55–70 แถว ครีบหลังมีก้านครีบเดี่ยวเป็นหนามแข็ง ครีบก้นมีฐานยาว ครีบหางเป็นแฉกแว้ลึก ครีบอกและครีบท้องมีขนาดเล็ก ลำตัวมีสีเงินแวววาวปนสีเหลืองอ่อน มีแถบสีดำหลังช่องเหงือก
มีขนาดโตเต็มที่ประมาณ 30 เซนติเมตร เป็นปลาที่อาศัยอยู่ในน้ำที่มีสภาพขุ่นของแม่น้ำสาละวิน ในประเทศไทยพบได้แถบจังหวัดแม่ฮ่องสอน นิยมเลี้ยงเป็นปลาสวยงาม นับว่าเป็นปลาที่มีราคาซื้อขายค่อนข้างแพงเนื่องจากมีขายไม่บ่อยนักในตลาดปลาสวยงาม
บุญส่ง น้อยโสภณ
บุญส่ง น้อยโสภณ (เกิด 7 สิงหาคม พ.ศ. 2491) ปัจจุบันดำรงตำแหน่ง ที่ปรึกษารองประธานวุฒิสภา คนที่สอง และประธานกรรมการที่ปรึกษากฎหมายของคณะกรรมการการเลือกตั้ง อดีตประธานศาลอุทธรณ์ภาค 7 และอดีตกรรมการการเลือกตั้ง (กกต.) รับผิดชอบด้านกิจการสืบสวนสอบสวนและวินิจฉัย
ประสบการณ์ทำงานพิเศษ
ได้รับเลือกตั้งจากผู้พิพากษาทุกชั้นศาลทั่วประเทศ ให้ดำรงตำแหน่ง ได้รับเลือกตั้งจากสมาชิกสหกรณ์ออมทรัพย์ศาลยุติธรรม จำกัด ให้เป็น
อ้างอิง
1948
พระวงศ์เธอ กรมหมื่นเทวานุรักษ์
พระวงศ์เธอ กรมหมื่นเทวานุรักษ์ (12 เมษายน พ.ศ. 2337 - 5 สิงหาคม พ.ศ. 2406) (พระนามเดิม:หม่อมเจ้าชอุ่ม อิศรางกูร) เป็นพระโอรสในสมเด็จพระสัมพันธวงศ์เธอ เจ้าฟ้ากรมขุนอิศรานุรักษ์
พระองค์เจ้าชอุ่ม ประสูติเมื่อวันเสาร์ เดือน 5 ขึ้น 13 ค่ำ ปีขาล ฉศก จ.ศ. 1156 ตรงกับวันที่ 12 เมษายน พ.ศ. 2337 เมื่อประสูติทรงดำรงพระยศเป็นหม่อมเจ้า ในรัชกาลที่ 4 เมื่อปีฉลู เบญจศก จ.ศ. 1215 พ.ศ. 2396 ทรงสถาปนาเป็นพระวงศ์เธอ กรมหมื่นเทวานุรักษ์ สิ้นพระชนม์เมื่อวันพุธ เดือน 8 อุตราษาฒ แรม 6 ค่ำ ปีกุน เบญจศก จ.ศ. 1225 ตรงกับวันที่ 5 สิงหาคม พ.ศ. 2406 พระชันษา 70 ปี
อพาร์ตเมนต์คุณป้า
อพาร์ตเมนต์คุณป้า กลุ่มดนตรีที่มีกำเนิดจากตุลและปั๊ม 2 สมาชิกของวง "อะไรจ๊ะ" กับเพื่อนๆ อีก 3 คน โดยผสมผสานดนตรีในแนวบลูส์, ฟังก์, แจ๊ส, ฮิปฮอป และฮาร์ดร็อกเข้าด้วยกัน เป็นวงที่ประสบความสำเร็จในฐานะวงดนตรีอินดี้ มีเพลงดังอย่าง "ไม่รู้จักฉัน ไม่รู้จักเธอ", "ลิปสติกบนลิปสติก", "กำแพง" ปัจจุบันอพาร์ตเมนต์คุณป้าสังกัดค่าย สนามหลวงมิวสิก โดยได้ปล่อยผลงานเพลงออกมา อาทิ เปลือก, สถานีต่อไป, ระเบิดเวลา เป็นต้น
ประวัติ
อพาร์ตเมนต์คุณป้า รวมตัวกันในปี พ.ศ. 2545 โดยเริ่มจากการแจมดนตรีกันเล่นๆ 3 คนของ จ้า - ทรรศน์ฤกษ์ ลิ่มศิลา, ใหม่ - ภู่กัน สันสุริยะ และ บอล - กันต์ รุจิณรงค์ หลังจากนั้นจึงเริ่มชักชวน ตุล - ตุล ไวทูรเกียรต ซึ่งเคยเป็นอดีตนักร้องนำวง "อะไรจ๊ะ" และ ปั๊ม - ปิย์นาท โชติกเสถียร อดีตสมาชิกวง "สยามซีเคร็ทเซอร์วิส" ในอดีต มาร่วมแต่งเพลงกันเป็นเรี่องเป็นราว
ชื่อวง "อพาร์ตเมนต์คุณป้า" มีที่มาจาก ชื่ออพาร์ตเมนต์แห่งหนึ่งแถวลาดพร้าว พวกเขาออกอัลบัมแรก "Bangkok Love Story" มีเพลงที่เป็นที่นิยม อาทิเพลง "กำแพง" ที่ขึ้นถึงอันดับ 1 ของชาร์ตแฟตเรดิโอ และได้รับรางวัลเพลงยอดเยี่ยม จากงาน แฟตอวอร์ด ปี พ.ศ. 2547 รวมถึงมิวสิควิดีโอเพลง "กำแพง" ยังได้รับการเสนอชื่อเข้าชิงรางวัลมิวสิควิดีโอยอดเยี่ยมจาก Channel [v] Awards 2005 อีกด้วย ส่วนเพลงอื่น อาทิเช่น "อพาร์ตเมนต์คุณป้า", "อิสระในความเมา", "ถ้วยกาแฟที่ถูกลืม" ก็ได้รับความนิยมตามมาเช่นเดียวกัน โดย อพาร์ตเมนต์คุณป้าได้รับเกียรติเป็นแขกรับเชิญ และตระเวนทัวร์ร่วมกับวงดนตรีอินดี้อีกหลายๆ วงในงานคอนเสิร์ตต่างๆ มากมาย ทั้งในและต่างประเทศ
ต่อมาปี พ.ศ. 2547 พวกเขาก็ออกอีพีอัลบั้ม "ยัวร์เฟิร์สคิสส์" (Your First Kiss) ที่นับว่าเป็นอีพีที่ยาวที่สุดในประเทศไทย มีเพลงที่เป็นที่นิยม เช่น "เรื่องธรรมดา", "ร็อคแอนด์โรลเราเล่น", "ฟรอยด์", "ทัก", "ด้วยน้ำลาย", "สูง" ได้ทยอยไต่ขึ้นไปติดอันดับต้นๆ บนชาร์ตแฟตเรดิโอ
ถัดมาเพียงปีเดียว ซิงเกิล "เสือร้องไห้" ก็ออกมาในปี พ.ศ. 2548 ซึ่งเป็นเพลงประกอบภาพยนตร์ชื่อเดียวกันที่กำกับโดยน้องชายของโน้ต อุดม ตามมาด้วยอัลบั้มที่สอง "Romantic Comedy" ที่ออกมาในปี พ.ศ. 2549 และกวาดรางวัลในสาขาต่างๆ ทั้ง ศิลปินยอดเยี่ยม อัลบั้มยอดเยี่ยม และเพลงยอดเยี่ยมจากหลายเวทีไปครอง
วงอพาร์ตเมนต์คุณป้าเคยได้รับโอกาสได้ขึ้นเล่นในงาน Hundred rock เมื่อ ปี พ.ศ. 2548 ร่วมกับศิลปินชั้นนำต่างประเทศมากมาย และเคยร่วมโครงการ FAT Connection โดยเล่นกับวง The Traveller จากญิ่ปุ่น ที่ Brick Bar ถนนข้าวสาร
ปัจจุบันอพาร์ตเมนต์คุณป้าเข้ามาอยู่ในค่าย สนามหลวงมิวสิก โดยได้ปล่อยผลงานจากอัลบั้ม รักสนิยม อาทิเพลง เปลือก, สถานีต่อไป, ระเบิดเวลา เป็นต้น
อ้างอิง
http://www.oknation.net/blog/print.php?id=218408
วอลเลย์บอลหญิงชิงแชมป์ยุโรป 1983
วอลเลย์บอลหญิงชิงแชมป์ยุโรป 1983 (1983 Women's European Volleyball Championship) เป็นครั้งที่ 13 ของการแข่งขัน อยู่ภายใต้การกำกับของสมาพันธ์วอลเลย์บอลยุโรป จัดขึ้นที่ประเทศเยอรมนีตะวันออก ระหว่างวันที่ 17 กันยายน – 25 กันยายน พ.ศ. 2526 และรอบสุดท้ายที่จัดขึ้นในเมืองรอสทอค
สงครามเม็กซิโก–สหรัฐ
สงครามเม็กซิโก–สหรัฐ (Mexican–American War; guerra mexicano-estadounidense), สงครามสหรัฐ–เม็กซิโก (U.S.–Mexico War, U.S.–Mexican War; guerra de Estados Unidos-México), สงครามเม็กซิโก (Mexican War) หรือ การแทรกแซงของสหรัฐในเม็กซิโก (intervención estadounidense en México) เป็นการขัดกันด้วยอาวุธระหว่างสหรัฐกับเม็กซิโกตั้งแต่ ค.ศ. 1846 ถึง 1848 หลังการผนวกเท็กซัสของสหรัฐเมื่อปี 1845 ซึ่งเม็กซิโกถือว่าเป็นดินแดนของตน
การปฏิบัติการรบกินเวลานานหนึ่งปีครึ่งจากฤดูใบไม้ผลิปี ค.ศ. 1846 ฤดูใบไม้ร่วงปี ค.ศ. 1847 กองทัพอเมริกันได้ครอบครองนิวเม็กซิโกและแคลิฟอร์เนียอย่างรวดเร็ว แล้วบุกเข้ามาในเม็กซิโกส่วนตะวันออกเฉียงเหนือและตะวันตกเฉียงเหนือ
พนาสวรรค์
พนาสวรรค์ เป็นภาพยนตร์ไทย ถ่ายทำในรูปแบบฟิล์ม 16 มม. ผลงานการสร้างของ ต๊อกบูมภาพยนตร์ โดย ล้อต๊อกและสมจิตต์ ทรัพย์สำรวย ออกฉายเมื่อวันที่ 30 เมษายน พ.ศ. 2507 กำกับโดยรังสี ทัศนพยัคฆ์ นำแสดงโดยมิตร ชัยบัญชา, เพชรา เชาวราษฎร์, ชนะ ศรีอุบล, กิ่งดาว ดารณี, อุษา อัจฉรานิมิตร ที่โรงภาพยนตร์ ศาลาเฉลิมกรุง ตลอดโปรแกรมพากย์โดย เทพา - อาภรณ์
พนาสวรรค์ ถ่ายทำที่ไร่สุริยน กับป่าดงดิบแถวป่าแดง ย่านบ้านบึง จังหวัดชลบุรี ส่วนฉากจบถ่ายทำที่โรงถ่ายหนุมาน
เรื่องย่อ
ขุนคเชนทร์ ผู้จัดการป่าไม้พนาสวรรค์ได้ทำการลักลอบตัดไม้ที่ยังไม่ได้รับอนุญาตจากทางการอยู่เนือง ๆ ทำให้คุณพระพิสัณฑ์ฯและคุณนายอำพันผู้เป็นเจ้าของไม่พอใจจึงได้ว่ากล่าวตักเตือนเกิดมีปากเสียงกัน เป็นผลให้ขุนคเชนทร์ฯ มีความโกรธแค้นและอาฆาต และเมื่อมีโอกาสจึงเข้ายึดอำนาจในพนาสวรรค์ทั้งหมด โดยจับคุณพระพิสัณฑ์ฆ่าหมกป่าเสียแล้วขังคุณนายอำพันอย่างทรมานไว้ในถ้ำเพื่อจะให้บอกที่อยู่ของลูกชายทั้งสองแล้วเรื่องราวเหล่านั้นก็เงียบหายอยู่ในป่าลึกมีผู้ที่รู้อยู่คนเดียวเป็นพรานป่าชื่อ เพชร ทางกรุงเทพฯ ท่านผู้หญิงมณีรัตน์ มารดาของขุนคเชนทร์เกิดความไม่พอใจที่หลานสาววัยรุ่นคือกฤติกาหรือลูกไก่ (เพชรา เชาวราษฏร์) ที่ท่านรักและหวงแหนมักจะไปยุ่งเกี่ยวกัน พร พนมวัน (มิตร ชัยบัญชา) เด็กหนุ่มหน้าทะเล้นอาศัยอยู่ในไร่มะละกออยู่ถัดหลังตึกออกไปซึ่งเป็นของตาเพชร (ล้อต๊อก) ท่านผู้หญิงผู้เป็นย่าจึงวางแผนที่จะให้กฤติกาได้แต่งงานกับชายหนุ่มเชื้อพระวงศ์ชื่อ หม่อมหลวงศุภเกียรติ แต่กฤติกาไม่ชอบและรู้สึกทรมานที่ต้องถูกบังคับจึงพยายามเล็ดลอดออกไปหาพรอยู่เนือง ๆ
ครั้งหนึ่ง สุดเขต คีรีศักดิ์ (สิงห์ มิลินทราศรัย) พี่ชายของกฤติกาเดินทางมาจากพนาสวรรค์เพื่อเจรจาขายไม้เถื่อนและสืบข่าวเรื่อง ลูกชายพระพิสัณห์ให้กับขุนคเชนทร์ผู้เป็นพ่อได้มาพบพรกำลังวุ่นวายอยู่กับกฤติกาจึงเข้าขัดขวางและชกต่อยแต่ก็ถูกพรโต้ตอบเอาอย่างไม่มีทางสู้พรจะจัดการเสียแต่พรานเพชรก็เข้ามาห้ามไว้ส่วนทางป่าไม้พนาสวรรค์ยังมีป่าไม้อีกแห่งหนึ่งมีอาณาเขตติดต่อกัน ชื่อป่าไม้ ไพรแก้ว เจ้าของเป็นชายหนุ่มขี้เมาชื่อ ไพร พนาดร (ชนะ ศรีอุบล) มีเมียชื่อ คมเดือน (กิ่งดาว ดารณี) ฝ่ายไพรแก้วได้ส่งสายลับออกไปดูลาดเลาในเขตพนาสวรรค์อยู่เป็นนิจ แต่ก็ถูกพวกขุนคเชนทร์ยิงตายหมดจึงกลายเป็นชนวนสงครามอันร้อนระอุอยู่ตลอดเวลาถึงกับขีดเส้นกั้นอาณาเขตใครล้ำแดนใครก็ต้องตายกันไปข้างหนึ่งไพรพยายามค้นหาความลับของขุนคเชนทร์จนกระทั่งเขาได้พบไม้เถื่อนและตนเองถูกยิงต้องส่งสถานพยาบาลในตัวเมืองและเช้าวันรุ่งขึ้นก็ปะทะกับสุดเขตที่เดินทางกลับไปจากกรุงเทพฯสุดเขตท้าทายไพรแต่ไพรเจ็บอยู่คมเดือนจึงอาสาสู้แทนและใช้ระบบการต่อสู้ของผู้หญิงกัดเอาสุดเขตบาดเจ็บไปจนเตลิดหนีเข้าสู่พนาสวรรค์
กฤติกาหนีจากการหมั้นกับหม่อมหลวงศุภเกียรติเพื่อจะเดินทางไปหาขุนคเชนทร์แต่เพียงคนเดียวระหว่างทางถูกหนุ่มฉกรรจ์หมู่หนึ่งปลุกปล้ำพอดีพรตามมาช่วยไว้ทันจึงรอดจากอันตรายและพากันไปสู่พนาสวรรค์ได้โดยปลอดภัยพรขอสมัครเป็นคนงานอยู่ที่นั่นทั้ง ๆ ที่ขุนคเชนทร์ไม่พอใจในตัวเขาเลยพรได้ออกตระเวนทั่วพนาสวรรค์ได้พบกับคมเดือนซึ่งความจริงเป็นพี่สะใภ้แต่ไม่รู้จักกันพรจึงยั่วเย้าโดยการถือดีเข้ากอดจูบข่าวรู้ไปถึงหูไพรจึงได้เกิดประจัญหน้าระหว่างไพรกับพรอย่างดุเดือดแต่พรานเพชรตามมาระงับเหตุการณ์ไว้และชี้แจงว่าทั้งหมดเป็นแผนการณ์ของตนเองพรกลับมาจากไพรแก้วก็ถูกสุดเขตซ้อมเอาเพราะเข้าใจว่าพรล่วงรู้ความลับเรื่องไม้เถื่อนและเอาใจไปเข้าข้างไพรแก้ว
ขุนคเชนทร์ (สมควร กระจ่างศาสตร์) ถูกเสือยอด (ฑัต เอกฑัต) สมุนเอกหักหลังเสียเงินเสียไม้เถื่อนไปมากจึงเพิ่มความระมัดระวังตัวขึ้นพอดีกับหม่อมหลวงศุภเกียรติ (วิน วิษณุรักษ์) ตามมาขอหมั้นกฤติกาสุดเขตเห็นทางได้เงินจากหม่อมหลวงศุภเกียรติจึงยุให้ขุนคเชนทร์บังคับให้กฤติการับหมั้นพอถึงเวลานั้นก็มีหญิงสาวอีกคนหนึ่งชื่อ ดวงดาว (อุษา อัจฉรานิมิตร) มาขัดจังหวะเสียโดยอ้างว่าตนคือคู่หมั้นที่แท้จริงจึงทำให้เหตุการณ์อลเวงท่านผู้หญิงมณีรัตน์ตามมาหวังจะพากฤติกากลับคืนแต่ก็ไม่สำเร็จสุดเขตสงสัยในพฤติกรรมของดวงดาวที่มีความสวยบาดใจจึงเข้าปลุกปล้ำแต่พรมาขัดขวางเอาไว้แล้วพาดวงดาวไปสุดเขตโกรธมากจึงกลับมายุกฤติกาและหม่อมหลวงศุภเกียรติให้แตกแยกกับพร ทั้งสองโกรธมากจึงพากันไปเผากระท่อมในป่าของพรเสียแต่ทั้งหมดก็เข้าใจกันได้เพราะทั้งหม่อมหลวงศุภเกียรติและดวงดาวก็คือตำรวจลับปลอมตัวมานั่นเอง
ส่วนไพร พนาดร เล็ดลอดเข้าไปสืบข่าวอีกถึงถ้ำเขาแดงในเขตของขุนคเชนทร์พบที่ซ่อนศพของพระพิสัณฑ์ผู้เป็นพ่อก็รู้เค้าเงื่อนว่าขุนคเชนทร์เป็นตัวการก็พอดีถูกจับไปทรมานเพื่อให้ยอมรับว่าเป็นลูกชายพระพิสัณฑ์ทั้งได้นำคุณนายอำพันมายืนยันแต่ทั้งสองก็ไม่ยอมรับขุนคเชนทร์จึงฆ่าเสียพอดีตำรวจบุกเข้ามาจึงได้เกิดต่อสู้อย่างดุเดือดพรยิงสุดเขตตายส่วนขุนคเชนทร์นั้นกฤติกาขอชีวิตไว้จึงมีโอกาสได้เปิดเผยเรื่องราวทั้งหมดที่หักหลังในป่าไร่พนาสวรรค์และสุดท้ายเหตุการณ์ก็ได้ปรากฏว่าทั้งไพรและพรคือลูกชายทั้งสองของพระพิสัณฑ์นั่นเองพรกับกฤติกาได้ร่วมกันเป็นเจ้าของพนาสวรรค์ส่วนไพรกับคมเดือนก็ครอบครองไพรแก้วสืบไป
วอลเลย์บอลชายชิงแชมป์ยุโรป 2017 รอบคัดเลือก
นี้เป็นบทความเกี่ยวกับการคัดเลือกวอลเลย์บอลชายชิงแชมป์ยุโรป 2017
การตัดสินลำดับจากผลการแข่งขัน
ในการแข่งขันหากผลว่ามีผลเท่ากันจะตัดสินตามลำดับดังนี้
แมตช์ที่แข่งขัน 3–0 หรือ 3–1 ทีมที่ชนะจะได้ 3 คะแนน ทีมที่แพ้ได้ 0 คะแนน ส่วนแมตช์ที่แข่งขัน 3–2 ทีมที่ชนะจะได้ 2 คะแนน ทีมที่แพ้ได้ 1 คะแนน
ผ่านการคัดเลือกโดยตรง
ทีมประเทศเจ้าภาพและทีมอันดับที่ดีที่สุดจากวอลเลย์บอลชายชิงแชมป์ยุโรป 2015 รวมทั้งหมด 7 ทีม จะผ่านการคัดเลือกโดยตรงสำหรับวอลเลย์บอลชายชิงแชมป์ยุโรป 2017
รอบที่ 1
รอบแรกจัดขึ้นระหว่างวันที่ 9–22 พฤษภาคม ค.ศ. 2016 12 ทีมจะได้เข้าร่วมแข่งขันโดยจะถูกแบ่ง 3 กลุ่ม กลุ่มละ 4 ทีม 3 ทีมที่ได้อันดับที่ 1 และทีมอันดับ 2 ที่มีคะแนนดีที่สุดจะผ่านการคัดเลือกรอบที่ 2
รอบที่ 2
24 ทีมจะเข้าร่วมแข่งขันในรอบที่ 2 ซึ่งแต่ละกลุ่มจะเล่น 2 ทัวร์นาเมนต์ ระหว่างวันที่ 15–25 กันยายน ค.ศ. 2016 ทีมที่ได้อันดับที่ 1 จะผ่านการคัดเลือกโดยตรงสำหรับวอลเลย์บอลชายชิงแชมป์ยุโรป 2017 ส่วนอันดับที่ 2 จะผ่านการคัดเลือกเข้าสู่รอบที่ 3
เวลาการแข่งขันในท้องถิ่น
รอบที่ 3
ทีมที่ได้อันดับที่ 2 ของรอบที่ 2 จะแข่งขันในระบบเหย้าและเยือน เพื่อที่จะหาผู้ชนะ 3 ทีม แล้วจะผ่านการคัดเลือกเข้าวอลเลย์บอลชายชิงแชมป์ยุโรป 2017 การแข่งขันรอบที่สามจะจัดขึ้นระหว่างวันที่ 16-21 พฤษภาคม ค.ศ. 2017
ถนนสรรพาวุธ
ถนนสรรพาวุธ ซึ่งบางส่วนมีฐานะเป็น ทางหลวงแผ่นดินหมายเลข 3102 สายบางนา–สรรพาวุธ เป็นถนนสายสั้น ๆ ที่เป็นเส้นแบ่งการปกครองระหว่างแขวงบางนาเหนือกับแขวงบางนาใต้ในเขตบางนา กรุงเทพมหานคร มีระยะทาง 2 กิโลเมตรเศษ เริ่มต้นจากถนนสุขุมวิทบริเวณทางแยกบางนา โดยมีแนวสายทางต่อเนื่องจากถนนบางนา-ตราด จากนั้นจึงตัดกับถนนทางรถไฟสายเก่าปากน้ำที่ทางแยกสรรพาวุธ และไปสิ้นสุดที่แม่น้ำเจ้าพระยาบริเวณท่าเรือสรรพาวุธ ใกล้กับวัดบางนานอก โดยเป็นถนนขนาด 6 ช่องจราจรตลอดเส้นทาง ช่วง 70 เมตรแรกจากทางแยกบางนาเป็นเขตควบคุมของหมวดการทางบางนาที่ 1 แขวงการทางสมุทรปราการ (หน่วยงานของกรมทางหลวง) ส่วนระยะทางที่เหลือเป็นเขตควบคุมของสำนักการโยธา กรุงเทพมหานคร
แคแสด
แคแสด (African tulip tree, Fire bell, Fouain tree, Flame of the Forest) เป็นต้นไม้ที่มีถิ่นกำเนิดในเขตร้อนของแอฟริกา ปัจจุบันกระจายพันธุ์ทั่วไปในเขตร้อน สามารถปลูกในทรายริมทะเลได้ ถ้าปลูกในที่แห้งจะผลัดใบ แต่ไม่พร้อมกันทั้งต้น มีชื่อพื้นเมืองอื่นๆ ดังนี้ : แคแดง (กรุงเทพฯ) , ยามแดง
ลักษณะทางพฤกษศาสตร์
แคแสดเป็นไม้ยืนต้นขนาดกลาง สูง 15-20 เมตร เรือนยอดเป็นพุ่มกลมค่อนข้างทึบ เปลือกลำต้นสีน้ำตาลเข้ม แตกเป็นร่องตามยาว ใบเป็นใบประกอบแบบขนนกปลายคี่ ยาวประมาณ 30-45 ซม. ใบย่อยมี 4-9 คู่ รูปรีถึงรูปไข่ ขอบใบเป็นริ้วเล็กน้อย ปลายใบแหลมและมักจะงุ้มลง มีขนเล็กน้อย มีขนาดยาว 5-12 ซม. กว้าง 2-5 ซม. ดอกเป็นช่อตั้ง ออกที่ปลายกิ่ง ดอกย่อยมีจำนวนมาก โคนกลีบดอกติดกัน ปลายแผ่เป็นรูปแตร ปลายแยกเป็น 4-5 กลีบ กลีบดอกยับย่น สีส้มแสดถึงสีแดงแสด ดอกทยอยบาน ร่วงง่าย ออกดอกราวเดือน ตุลาคม - กุมภาพันธ์ ผลแบนคล้ายฝัก ปลายแหลม ผลแก่สีน้ำตาลดำ ผลแก่จะแตกเป็นด้านเดียวเมล็ดเล็กแบนมีปีก   ขยายพันธุ์ด้วยการเพาะเมล็ด จะเริ่มให้ดอกเมื่อมีอายุประมาณ 4 - 8 ปี
การดูแล
ชอบที่แจ้ง แดดจัด
ประโยชน์
เปลือกรักษาแผล โรคผิวหนัง แผลเรื้อรัง แก้บิด ใบและดอก ใช้พอกแผล ดอก ใช้รักษาแผลเรื้อรัง ใช้ปลูกเป็นไม้ประดับและยังสามารถปลูกเพื่อให้ร่มเงาได้ นอกจากนี้ยังสามารถนำดอกมาประกอบอาหารได้เหมือนแคบ้าน
เอตตา เจมส์
เอตตา เจมส์ (Etta James) ชื่อเกิด เจมส์เซตตา ฮอว์กินส์ (Jamesetta Hawkins) เกิดเมื่อวันที่ 25 มกราคม ค.ศ. 1938 เป็นนักร้องและนักแต่งเพลง ชาวอเมริกัน ในแนวบลูส์, ดนตรีโซล, อาร์แอนด์บี, ร็อกแอนด์โรล, กอสเปล และแจ๊ซ เธอได้รับรางวัลแกรมมี่ 4 ครั้งและรางวัลบลูส์มิวสิกอวอร์ดส 17 ครั้ง เธอมีชื่ออยู่ในร็อกแอนด์โรลฮอลออฟเฟม ในปี 1993 ,และมีชื่อในบลูส์ฮอลออฟเฟมในปี 2001 และ แกรมมี่ฮอลออฟเฟม ในปี 1999 และ 2008
ในยุคทศวรรษ 1950 และ 1960 เธอประสบความสำเร็จในฐานะนักร้องแนวบลูส์และอาร์แอนด์บี มีชื่อเสียงในการร้องเพลง "At Last" ที่มักใช้ในภาพยนตร์ รายการโทรทัศน์ โฆษณา เว็บไซต์ หลายแห่ง เธอมีเสียงแบบ contralto
อ้างอิง
1938 2012
ฟุตบอลโลก 2022 กลุ่มอี
กลุ่มอีของฟุตบอลโลก 2022 ลงเล่นตั้งแต่วันที่ 23 พฤศจิกายน ถึง 1 ธันวาคม ค.ศ. 2022 กลุ่มนี้ประกอบด้วยสเปน, คอสตาริกา, เยอรมนี และญี่ปุ่น ทีมที่ดีที่สุดสองทีมจะได้ผ่านเข้าสู่รอบ 16 ทีมสุดท้าย
ทีม
หมายเหตุ
ตารางคะแนน
ในรอบ 16 ทีมสุดท้าย:
นัด
เวลาที่ระบุไว้คือเวลามาตรฐานอาระเบีย (UTC+3) ซึ่งเป็นเวลาท้องถิ่น
เยอรมนี พบ ญี่ปุ่น
<section begin=E1 /><section end=E1 />
สเปน พบ คอสตาริกา
<section begin=E2 /><section end=E2 />
ญี่ปุ่น พบ คอสตาริกา
<section begin=E3 /><section end=E3 />
สเปน พบ เยอรมนี
<section begin=E4 /><section end=E4 />
ญี่ปุ่น พบ สเปน
<section begin=E5 /><section end=E5 />
คอสตาริกา พบ เยอรมนี
<section begin=E6 /><section end=E6 />
ผมน่ะหรือคือราชาปีศาจ!
ผมน่ะหรือคือราชาปีศาจ!  เป็นหนังสือการ์ตูนและหนังสือนิยายไลท์โนเวลเล่มแรกในชุด “มะรุมะ” ผู้ประพันธ์ คือ อาจารย์โทโมะ ทาคาบายาชิ ผู้วาดภาพประกอบในนิยายและวาดการ์ตูน คือ อาจารย์เทมาริ มัตสึโมโตะ ทั้งนิยายและการ์ตูนอยู่ภายใต้การดูแลและพิมพ์จัดจัดหน่ายโดย คาโดคาวะ บีนส์ บุงโกะ ในเครือของคาโดคาวะ โชะเทน
ในปี พ.ศ. 2547 นิยายมะรุมะ ได้รับการนำไปดัดแปลงเป็นการ์ตูนแอนิเมชั่น โดยใช้ชื่อว่า '''Kyo Kara Maoh! （今日からマ王！） ปัจจุบันมีทั้งหมด 3 ภาค จำนวนทั้งสิ้น 117 ตอน (หลังจบอนิเมะภาคสองแล้วมีการจัดทำโอวีเอ ใช้ชื่อว่า Kyo Kara Maoh! R （今日からマ王！R）''' ด้วย)
ในปี พ.ศ. 2548 อาจารย์เทมาริ มัตสึโมโตะ ได้เริ่มลงการ์ตูนมังงะในนิตยสารการ์ตูนรายเดือนอะสุกะ (Asuka)
นอกจากนี้ยังได้จัดทำเกมเพลย์สเตชัน 2 ได้แก่ '''“Kyo Kara Maoh! Hajimari no tabi” （今日から㋮王！はじ㋮りの旅） และ “Kyo Kara Maoh! Shinmakoku no kyuujitsu” （今日から㋮王！眞魔国の休日） รวมถึงเกมคอมพิวเตอร์ “Kyo Kara Maoh! Oresama QUEST” （今日から㋮王！俺さまクエスト）'''
เนื้อเรื่อง
วันหนึ่ง ชิบูยะ ยูริ นักเรียนมัธยมปลายธรรมดาที่รักเบสบอลเป็นชีวิตจิตใจ ได้บังเอิญไปพบกับเหตุการณ์เพื่อนร่วมห้องสมัย ม.ต้น กำลังถูกรังแกจึงพยายามเข้าไปช่วย แต่กลับถูกกลุ่มนักเรียนนักเลงเหล่านั้นลากตัวเข้าไปในห้องน้ำสาธารณะ กลุ่มนักเลงตั้งใจจะแก้แค้นยูริโดยการกดชักโครกแล้วเอาหน้าของเขากดลงไป แต่นั่นกลับทำให้ยูริถูกชักโครกดูดจนหลุดมาอยู่ในสถานที่หนึ่ง ซึ่งคล้ายกับหมู่บ้านของชาวยุโรปยุคกลาง
ที่นั่น ยูริไม่ได้รับการต้อนรับจากคนที่นั่นและยังถูกขับไล่ โชคดีที่มีกลุ่มคนขี่ม้าเข้ามาช่วยเขาไว้ได้ทัน จากนั้นยูริก็เดินทางไปยังบ้านพักแห่งหนึ่งเพื่อรับฟังเรื่องราวต่างๆ และแก้ข้อสงสัยของตัวเอง แต่กลับไม่ได้เป็นเช่นนั้นทั้งยังทำให้ยูริสับสนมึนงงมากกว่าเดิม เมื่อเขาได้ทราบว่า ตัวเขาจริงๆ แล้วเป็นคนของชนเผ่าปีศาจที่ดวงวิญญาณถูกส่งให้ไปเกิดยังโลกมนุษย์ อีกทั้งที่ว่าเขาเป็นว่าที่กษัตริย์องค์ใหม่แห่งอาณาจักรดังกล่าวด้วย ในระยะแรกยูริยังไม่ยอมรับกับสิ่งที่ได้รับฟังมา แต่ด้วยว่าเขารักความยุติธรรมและความถูกต้อง เขาจึงต้องยอมรับอำนาจดังกล่าวมาไว้ในมือเพื่อที่จะหยุดสงครามอันโหดเหี้ยมและทารุณระหว่างเผ่าพันธุ์ปีศาจและเผ่าพันธุ์มนุษย์
หนังสือนิยาย
ชื่อภาษาไทยในที่นี้เป็นการแปลโดยตรงจากภาษาญี่ปุ่น ไม่ใช่ชื่อที่ใช้จริงแต่อย่างใด (รอการยืนยันชื่อภาษาไทยจากเจ้าของลิขสิทธิ์)
ส่วนของอาณาจักรเผ่าพันธุ์ปีศาจ
ปฐมบทแห่งราชาปีศาจ ยูริที่เป็นเพียงเด็กหนุ่มธรรมดาๆ กลับต้องมารับหน้าที่อันยิ่งใหญ่ นั่นก็คือหน้าที่ของราชาปีศาจ ยูริซึ่งถูกเรียกตัวกลับมายังอาณาจักรเผ่าพันธุ์ปีศาจอีกครั้ง ต้องออกเดินทางสู่ดินแดนมนุษย์เพื่อตามหาอาวุธสงครามประจำกษัตริย์ปีศาจซึ่งได้หายสาบสูญไปราวสองร้อยปีมาแล้ว โดยคาดว่าจะทำให้เหล่ามนุษย์เกรงกลัวและไม่คิดทำสงครามอีก อาวุธดังกล่าวคือดาบมาร มีชื่อว่า มอร์กิฟ ยูริถูกเรียกตัวกลับมายังอาณาจักรอีกครั้ง คราวนี้เขาถูกตั้งข้อหาว่าเป็นอาชญากรในดินแดนสเวเรล่าของเผ่ามนุษย์ จึงต้องออกเดินทางเพื่อจัดการกับปัญหาดังกล่าว เกี่ยวกับการปรากฏตัวของคนที่อ้างว่าเป็น “ลูกสาว” นอกสมรสของราชาปีศาจ
ส่วนของอาณาจักรผืนทรายศักดิ์สิทธิ์ (聖砂国)
อาณาจักรผืนทรายศักดิ์สิทธิ์เป็นเผ่าพันธุ์เทวดาที่ปิดประเทศไปเป็นระยะเวลานานแล้ว (แต่ก็ยังคงมีการติดต่อแลกเปลี่ยนกับอาณาจักรซีมารอนเล็กอยู่บ้าง) ฝ่ายพระราชายูริและเหล่าขุนนางต้องการทราบความเป็นไปภายในของอาณาจักรดังกล่าว จึงตัดสินใจเดินทางไปยังดินแดนดังกล่าว ทว่าเรื่องราวหลายอย่างกลับไม่ได้เป็นไปตามคาด หนึ่งในนั้นก็คือ เรื่องที่ยูริต้องออกเดินทางสู่อาณาจักรผืนทรายศักดิ์สิทธิ์พร้อมกับพระราชาซาราเลกีแห่งอาณาจักรซีมารอนเล็ก และทูตเจริญสัมพันธไมตรีจากอาณาจักรซีมารอนใหญ่หรือก็คือ คอนราท
ส่วนเนื้อหาใหม่ (ダルコ国)
ยูริและมุราตะได้เดินทางไปสู่โลกอีกใบ แต่ทว่าพวกเขากลับหลุดไปยังอาณาจักรดาลโกซึ่งอยู่ติดกับอาณาจักรเผ่าพันธุ์ปีศาจ เกวนดัลจึงต้องรีบออกเดินทางไปยังอาณาจักรดังกล่าวเพื่อช่วยพระราชาและอัครเสนาบดี และในที่สุดแล้วพวกเขาทั้งสามก็ต้องถูกจองจำในเรือนจำที่นั่น
เล่มเนื้อหาพิเศษ
เป็นภาคพิเศษ เนื้อหาจะเกี่ยวข้องกับตัวละคร แต่จะไม่เกี่ยวข้องกับส่วนเนื้อหาหลักเสียทีเดียว มีทั้งที่รวมเรื่องสั้นหลายๆ ตอน หรือเป็นเล่มเดียวจบก็มี เนื้อเรื่องเกี่ยวกับไดอารี่ของกุนเทอร์ที่ได้ออกพิมพ์จำหน่ายและได้รับความนิยมอย่างสูง ไม่มีตัวละครจากเรื่องมะรุมะปรากฏเลย แต่ก็มีแนวโน้มว่าจะมีส่วนสำคัญเกี่ยวกับเนื้อหาในภายภาคหน้า เนื่องจากมีการพูดถึงเรื่องกล่องต้องห้ามและผู้ถือกุญแจอยู่ด้วย เรื่องราวเกิดขึ้นสมัยสงครามโลกครั้งที่สองบนโลกมนุษย์ เนื้อเรื่องดำเนินที่ตัวละครบ้านชิบุยะและความสัมพันธ์ภายในครอบครัวชิบุยะ เนื่องจากอนิเมะได้รับความนิยมอย่างมาก ผู้เขียนจึงยืมชื่ออนิเมะมาดัดแปลงเล็กน้อย โดยการเติมเครื่องหมาย ? (เครื่องหมายปรัศนีย์) ลงไป เนื้อเรื่องเกี่ยวกับองค์ปฐมกษัตริย์และอัครเสนาบดี เป็นต้น
อนิเมะ
“จากวันนี้ผมคือราชาปีศาจ”(ชื่ออย่างไม่เป็นทางการ) ฉายทางช่องเอ็นเอชเค BS2 (NHK BS2) ฉายซ้ำทางช่อง NHK教育 (NHK Kyouiku) ชื่อเรียกสั้นๆ ของซีรีส์อนิเมะคือ มะนิเมะ （㋮ニメ） ในเดือนตุลาคม พ.ศ. 2550 ได้มีการวางจำหน่าย OVA ออกมาเดือนละแผ่น ทั้งหมด 5 แผ่น กระทั่งเดือนกุมภาพันธ์ พ.ศ. 2551 จึงออกอากาศอนิเมะภาคสาม ปัจจุบันมีการนำอนิเมะไปฉายในหลายประเทศแล้ว เช่น ไต้หวัน ฮ่องกง สหรัฐอเมริกา เป็นต้น
เวลาออกอากาศ (ประเทศญี่ปุ่น)
ต้นฉบับของอนิเมะเดิมนั้นเป็นภาพขนาด 16:9 หากผู้ชมรับสัญญาณเป็นสัญญาณดิจิตอลภาคพื้นดิน จะได้รับชมภาพขนาดดั้งเดิม คือ 16.9 แต่หากรับสัญญาณเป็นสัญญาณอนาล็อก ทางช่อง BS2 จะปรับขนาดเป็น 4:3 ทางช่อง Kyouiku จะปรับขนาดเป็นเล็ทเตอร์บ็อกซ์
โอวีเอ
''ใช้ชื่อว่า Kyo Kara Maoh! R （今日から㋮王！R）''
การ์ตูนมังงะ
อาจารย์เทมาริ มัตสึโมโตะ ผู้วาดภาพประกอบในนิยายนั้น ได้นำนิยายมาวาดเป็นการ์ตูนลงในนิตยสารอะสุกะซึ่งเป็นนิตยสารรายเดือน และได้มีการรวมเล่มออกจำหน่าย โดยใช้ชื่อว่า "ผมน่ะหรือคือราชาปีศาจ!" （今日から㋮のつく自由業！） ทุกเล่ม (ไม่เหมือนนิยายที่ชื่อของแต่ละเล่มจะต่างกันไป) เนื้อหาหนังสือการ์ตูนจะยึดตามนิยายเป็นสำคัญ
จำนวนฉบับรวมเล่มที่จำหน่ายปัจจุบัน
ในญี่ปุ่นฉบับรวมเล่มอยู่ในความดูแลของสำนักพิมพ์ Asuka Comics DX สำหรับในประเทศไทยฉบับรวมเล่มอยู่ในความดูแลของสำนักพิมพ์พีชคอมมิคส์ ในเครือบงกชคอมมิคส์ บริษัท บงกช พับลิชชิ่ง จำกัด
ปลาไข่อองใหญ่
ปลาไข่อองใหญ่ ปลาน้ำจืดชนิดหนึ่ง ในสกุล Osteobrama อยู่ในวงศ์ปลาตะเพียน (Cyprinidae)
มีรูปร่างคล้ายปลาชนิดอื่น ๆ ในสกุลเดียวกัน โดยเฉพาะอย่างยิ่งชนิด O. alfrediana แต่ต่างกันตรงที่เกล็ดมีขนาดเล็กกว่า และขอบครีบอกมีลักษณะตัดตรง ในขณะที่ของ O. alfrediana จะเว้าเข้าเล็กน้อยในช่วงกลาง อีกทั้งมีขนาดใหญ่กว่า เมื่อโตเต็มที่อาจยาวได้ถึง 45 เซนติเมตร
พบกระจายพันธุ์ในลุ่มแม่น้ำสาละวินเช่นเดียวกัน โดยพบเป็นฝูงขนาดใหญ่หากอยู่ในสภาพแวดล้อมที่เหมาะสมกับการอยู่อาศัย นิยมเลี้ยงเป็นปลาสวยงาม โดยมีชื่อเรียกในแวดวงปลาสวยงามว่า "โรตี"
ไวโอลินคอนแชร์โต (เม็นเดิลส์โซน)
ไวโอลินคอนแชร์โต ในบันไดเสียง อี ไมเนอร์ (Violin Concerto in E minor, Op. 64) เป็นผลงานประพันธ์ชิ้นใหญ่สำหรับบรรเลงด้วยวงออร์เคสตรา ชิ้นสุดท้ายของเฟลิคส์ เม็นเดิลส์โซน เป็นคอนแชร์โตสำหรับไวโอลินชิ้นหนึ่งที่ได้รับความนิยม และนำมาบรรเลงบ่อยครั้งที่สุด
เม็นเดิลส์โซนเริ่มแต่งคอนแชร์โตบทนี้ในปี ค.ศ. 1838 ตามคำแนะนำของเฟอร์ดินานด์ เดวิด เพื่อนสนิทและนักดนตรีวงออเคสตร้าเกวานเฮ้าส์ แห่งเมืองไลพ์ซิจ ใช้เวลาแต่งถึง 6 ปี โดยลงวันที่ในต้นฉบับตรงกับวันที่ 16 กันยายน ค.ศ. 1844 แต่เม็นเดิลส์โซนยังคงสอบถามความเห็นของเดวิด และปรับปรุงผลงานเรื่อยมา จนถึงวันแสดงรอบปฐมทัศน์ 13 มีนาคม ค.ศ. 1845 โดยเฟอร์ดินานด์ เดวิด เล่นไวโอลินโซโล แต่เม็นเดิลส์โซนไม่ได้อำนวยเพลงด้วยตนเอง เนื่องจากป่วยกะทันหัน
คอนแชร์โตชิ้นนี้ จัดเป็นไวโอลินคอนแชร์โตชิ้นแรกๆ ในยุคโรแมนติก ซึ่งมีอิทธิพลต่อผลงานของศิลปินอื่นๆ ในยุคนั้น แบ่งออกเป็น 3 มูฟเมนต์ ได้แก่
พงศ์ศักดิ์ วัฒนสินธุ์
รองศาสตราจารย์ พงศ์ศักดิ์ วัฒนสินธุ์ (เกิด 3 กันยายน พ.ศ. 2497) เป็นภูมิสถาปนิกชาวไทย อาจารย์ประจำภาควิชาภูมิสถาปัตยกรรม คณะสถาปัตยกรรมศาสตร์ จุฬาลงกรณ์มหาวิทยาลัย เคยดำรงตำแหน่งคณบดีคณะสถาปัตยกรรมศาสตร์ จุฬาลงกรณ์มหาวิทยาลัย อดีตผู้อำนวยการ สถาบันวิจัยสภาวะแวดล้อม จุฬาลงกรณ์มหาวิทยาลัย(พ.ศ. 2552–2554) อดีตหัวหน้าภาควิชาภูมิสถาปัตยกรรม (พ.ศ. 2540–2545) อดีตนายกสมาคมภูมิสถาปนิกประเทศไทย(พ.ศ. 2542–2544) สภาสถาปนิกอาเซียน (ASEAN Architect Council -AAC) อดีตกรรมการสภาสถาปนิก ตัวแทนสาขาภูมิสถาปัตยกรรม 2 วาระ (พ.ศ. 2547–2550) และ (พ.ศ. 2550–2553)
รองศาสตราจารย์ พงศ์ศักดิ์ จบการศึกษาจากภาควิชาสถาปัตยกรรม คณะสถาปัตยกรรมศาสตร์ จุฬาลงกรณ์มหาวิทยาลัย ด้วยเกียรตินิยม จากนั้นได้ศึกษาระดับปริญญาโทด้านภูมิสถาปัตยกรรมที่มหาวิทยาลัยมิชิแกน ประเทศสหรัฐอเมริกา จากนั้นจึงศึกษาต่อในสาขาเกี่ยวกับการวางแผนชุมชนและภูมิภาค จนจบปริญญาเอก ณ มหาวิทยาลัยบริทิชโคลัมเบีย เมืองแวนคูเวอร์ ประเทศแคนาดา รองศาสตราจารย์ พงศ์ศักดิ์ มีผลงานการวิจัยและวางแผนหลายชิ้น ทั้งในนามของภาควิชาภูมิสถาปัตยกรรม และสถาบันวิจัยสภาวะแวดล้อม
หมึกหอม
หมึกหอม หรือ หมึกตะเภา (Bigfin reef squid, Soft cuttlefish; ชื่อวิทยาศาสตร์: Sepioteuthis lessoniana) หมึกหอมหรือหมึกตะเภา แม้จะได้ชื่อในภาษาอังกฤษว่า Cuttlefish ซึ่งหมายถึง หมึกกระดอง แต่แท้ที่จริงแล้ว หมึกหอมเป็นหมึกในอันดับหมึกกล้วย มีลำตัวทรงกระบอก มีขนาดความยาวประมาณ 26 เซนติเมตร ตัวผู้มีขนาดเรียวยาวกว่าตัวเมีย ครีบหรือแพนข้างตัวทั้ง 2 ด้าน มีลักษณะกว้างและแบนยาวเกือบตลอดลำตัวคล้ายหมึกในอันดับหมึกกระดอง กระดองของหมึกหอมจะเป็นแผ่นใส เห็นเส้นกลางกระดอง หนวดรอบปากมี 10 เส้น เป็นแขน 8 เส้น มีหนวดคู่ยาว 2 เส้น ที่ลำตัวมีจุดสีน้ำตาลอมแดงกระจายอยู่ทั่วไป นัยน์ตามีสีเขียว ชอบรวมกลุ่มอยู่เป็นฝูง กินสิ่งมีชีวิตและสัตว์น้ำชนิดอื่น ๆ ที่มีขนาดเล็กเป็นอาหาร ออกหากินในเวลากลางคืน  โดยสามารถกินอาหารได้มากถึง 30 เปอร์เซนต์ของน้ำหนักตัว
พบได้ทั่วไปในเขตร้อนของมหาสมุทรแปซิฟิกและมหาสมุทรอินเดีย อาศัยอยู่ตั้งแต่ผิวน้ำจนถึงหน้าดิน นิยมบริโภคเป็นอาหาร โดยการปรุงสด เนื่องจากหากินในเวลากลางคืน ชาวประมงจึงมักจับในเวลากลางคืน โดยใช้แสงไฟจากนีออนล่อ หมึกหอมสามารถสืบพันธุ์วางไข่ได้ตลอดทั้งปี โดยสามารถแบ่งออกได้เป็น 3 ช่วง คือ ระหว่างปลายเดือนพฤศจิกายนถึงกุมภาพันธ์ พฤษภาคมถึงต้นเดือนกรกฎาคม และปลายเดือนสิงหาคมถึงตุลาคม โดยสามารถสืบพันธุ์วางไข่ได้เมื่อมีอายุ 3-4 เดือน หลังจากการผสมพันธุ์ 1 สัปดาห์ ตัวเมียจะวางไข่ติดกับวัสดุใต้น้ำ โดยที่เพศผู้คอยว่ายน้ำ ดูแลอยู่ใกล้ ๆ ไข่ของหมึกหอมมีลักษณะคล้ายฝักมะขาม ติดกันเป็นพวง มีความดกของไข่เฉลี่ย 486-2,186 ฟอง ใช้ระยะเวลา ในการฟัก 2-3 สัปดาห์ มีความยาวลำตัวแรกฟัก 0.5 เซนติเมตร น้ำหนัก 0.1-0.3 กรัม รูปร่างคล้ายกับหมึกตัวเต็มวัย
ชัยชาญ ช้างมงคล
พลเอก ชัยชาญ ช้างมงคล (เกิด 25 มกราคม พ.ศ. 2500) ชื่อเล่น ช้าง ปัจจุบันดำรงตำแหน่งรัฐมนตรีช่วยว่าการกระทรวงกลาโหม หัวหน้าผู้แทนพิเศษของรัฐบาล ในการแก้ไขปัญหาจังหวัดชายแดนภาคใต้ ประธานกรรมการในคณะกรรมการผู้แทนพิเศษของรัฐบาลในการแก้ไขปัญหาจังหวัดชายแดนภาคใต้ และเป็นราชองครักษ์เวร อดีตสมาชิกสมาชิกสภานิติบัญญัติแห่งชาติ อดีตปลัดกระทรวงกลาโหม และราชองครักษ์พิเศษ
ประวัติ
พลเอก ชัยชาญหรือที่สื่อมวลชนมักจะเรียกว่า บิ๊กช้าง เกิดเมื่อวันที่ 25 มกราคม 2500 เป็นบุตรชายของนายสมาน และนางละเมียด ช้างมงคล จบการศึกษาระดับมัธยม จากโรงเรียนวัดราชโอรส รุ่น 57 และจบการศึกษาจาก โรงเรียนเตรียมทหาร รุ่น 16 และ โรงเรียนนายร้อยพระจุลจอมเกล้า รุ่น 27 รุ่นเดียวกับพลเอก พอพล มณีรินทร์ รองปลัดกระทรวงกลาโหมและพลโท สมศักดิ์ นิลบรรเจิดกุล แม่ทัพภาคที่ 3
ด้านชีวิตครอบครัวสมรสกับนางวิภาพร ช้างมงคลมีบุตรสาว 1 คนคือนางสาวชนยชา ช้างมงคล
รับราชการ
พลเอก ชัยชาญรับราชการมาตั้งแต่ปี 2523 จนกระทั่งได้รับโปรดเกล้า ฯ ให้ดำรงตำแหน่งหัวหน้านายทหารฝ่ายเสนาธิการประจำปลัดกระทรวงกลาโหมก่อนจะได้รับโปรดเกล้าฯ ให้ดำรงตำแหน่งผู้อำนวยการสำนักนโยบายและแผนกลาโหม
วันที่ 1 ตุลาคม 2558 พลเอกชัยชาญได้รับโปรดเกล้า ฯ ให้ดำรงตำแหน่งรองปลัดกระทรวงกลาโหม
วันที่ 9 กันยายน 2559 พลเอกชัยชาญได้รับโปรดเกล้า ฯ ให้ดำรงตำแหน่ง ปลัดกระทรวงกลาโหม สืบต่อจากพลเอกปรีชา จันทร์โอชา โดยมีผลในวันที่ 1 ตุลาคม 2559
วันที่ 10 มกราคม 2560 ได้มีพระราชโองการโปรดเกล้า ฯ พระราชทานยศ พลเรือเอก และ พลอากาศเอก ให้กับพลเอกชัยชาญและโปรดเกล้า ฯ แต่งตั้งให้เป็นนายทหารพิเศษประจำ โรงเรียนนายร้อยพระจุลจอมเกล้า โรงเรียนนายเรือ และ โรงเรียนนายเรืออากาศนวมินทกษัตริยาธิราช
พลเอก ชัยชาญ ได้รับแต่งตั้งเป็นรัฐมนตรีช่วยว่าการกระทรวงกลาโหม 2 สมัย ในรัฐบาลของพลเอก ประยุทธ์ จันทร์โอชา และเป็นหัวหน้าผู้แทนพิเศษของรัฐบาล ในการแก้ไขปัญหาจังหวัดชายแดนภาคใต้ นอกจากนั้นยังได้รับแต่งตั้งเป็นกรรมการและเลขานุการในคณะกรรมการเพื่อเตรียมการเพื่อสร้างความสามัคคีปรองดอง กรรมการในคณะกรรมการกองทุนฟื้นฟูและพัฒนาเกษตรกรเฉพาะกิจ กรรมการในคณะกรรมการนโยบายการบริหารจัดการ การทำงานของคนต่างด้าว กรรมการในคณะกรรมการยุทธศาสตร์ชาติ กรรมการในคณะกรรมการจัดกิจกรรมเฉลิมฉลองครบรอบ 100 ปี การประกาศใช้ธงไตรรงค์เป็นธงชาติไทย ตามคำสั่งสำนักนายกรัฐมนตรีที่ 210/2559 ในช่วงรัฐบาลของพลเอก ประยุทธ์ จันทร์โอชาอีกด้วย
กีฬาวอลเลย์บอลในเอเชียนเกมส์ 2010
วอลเลย์บอลในเอเชียนเกมส์ 2010 ได้มีการจัดขึ้นในเมืองกว่างโจว ประเทศจีน ตั้งแต่วันที่ 13 ถึง 27 พฤศจิกายน พ.ศ. 2553 โดยในการแข่งขันนี้ จะเป็นการแข่งขันของ 18 ทีมชาย และการแข่งขันของ 11 ทีมหญิง โดยมีการจับฉลากแบ่งสายในวันที่ 18 ตุลาคม การแข่งขันทุกนัดจะแข่งขันในกวงไว่ยิมเนเซียม กับสงต้ายิมเนเซียม
ทีมที่ผ่านการคัดเลือก
การคัดเลือกทีมเข้าแข่งขันจัดขึ้น ณ วันที่ 7 ตุลาคม ค.ศ. 2010 ที่เมืองกว่างโจว
ทีมชาย
ได้มีการแบ่งทีมที่ผานการคัดเลือกออกเป็น 4 สาย
ทีมหญิง
ได้มีการแบ่งทีมที่ผานการคัดเลือกออกเป็น 2 สาย
บัวสวรรค์
บัวสวรรค์ หรือ กัตตาเวีย เป็นพืชดอกในวงศ์จิก ตามธรรมชาติพบได้ในประเทศโคลอมเบียเท่านั้น แต่มีการเพาะพันธุ์และสามารถปลูกในประเทศไทยได้
ลักษณะทางพฤกษศาสตร์
เป็นไม้ต้น สูงได้ถึง 15 ม. ใบเรียงเวียนหนาแน่นที่ปลายกิ่ง รูปใบหอกแกมรูปไข่กลับ '''อาจยาวได้ถึง 1 ม. ขอบจักฟันเลื่อย''' ก้านใบยาวได้ถึง 11 ซม. ช่อดอกแบบช่อเชิงหลั่นสั้น ๆ ออกตามซอกใบ ก้านดอกยาวได้ถึง 8 ซม. กลีบเลี้ยงรูปถ้วยแบนขอบเรียบ กว้างประมาณ 2.5 ซม. กลีบดอกสีขาวอมม่วงอ่อน มี 6-8 กลีบ รูปใบพาย ยาวไม่เท่ากัน ยาวได้ถึง 7 ซม. เกสรเพศผู้จำนวนมาก โคนเชื่อมติดกันประมาณหนึ่งในสาม โค้งเข้า ยาวประมาณ 4 ซม. รังไข่ใต้วงกลีบ ก้านเกสรเพศเมียสั้น ผลแห้งแตกแบบมีฝาปิด (pyxidia) กลม ปลายแบน กว้าง 7-10 ซม. ยาวได้ถึง 8 ซม. ผิวมีช่องอากาศกระจาย เมล็ดรูปร่างไม่แน่นอน ยาวประมาณ 6 ซม.
การปลูกเลี้ยง
เป็นพันธุ์ไม้หอมที่ดูแลง่าย ทนต่อสภาพแวดล้อม ชอบแสงแดดจัดและน้ำปานกลางถึงมาก ใบไม่ค่อยร่วง ชอบแดดรำไรถึงแดดจัด หมั่นรดน้ำพรวนดินบ้าง ขยายพันธุ์โดยการเพาะเมล็ด, การตอนกิ่ง (เปอร์เซ็นต์การออกรากค่อนข้างต่ำ ประมาณ 30%) และการปักชำ ตามธรรมชาติเมล็ดของบัวสวรรค์มีขนาดใหญ่และหนัก จึงไม่สามารถกระจายออกไปไกลจากโคนต้นได้มากนัก เมื่อผลเน่าเสีย เมล็ดจะถูกฝังลงดินและงอกเป็นต้นอ่อนขึ้นมา ต้นจากการเพาะเมล็ดจะใช้เวลาในการออกดอกถึงห้าปี ช้ากว่าต้นจากการปักชำ หรือตอนกิ่ง
ประโยชน์
ใช้เป็นไม้ประดับ มีใบเขียวตลอดปี เยื่อไม้ใช้ทำด้าย น้ำจากก้านดอกอ่อนหมักแล้วกลั่นรับประทาน บำรุงโลหิต และบำรุงธาตุ ลำต้นสามารถใช้ได้ดีในการก่อสร้าง ในสมัยโบราณ ชาวอินเดียนแดงใช้ใบต้มทำยาแก้พิษจากการถูกธนูพิษยิง และแก้พิษไข้ แก้หวัด ออกดอกสวยงาม โดยจะบานในเวลากลางคืน
เวชปฏิบัติอิงหลักฐาน
คำว่า เวชปฏิบัติอิงหลักฐาน (Evidence-based medicine ตัวย่อ EBM) เป็นแบบการแพทย์ที่มีจุดมุ่งหมายเพื่อทำการวินิจฉัยตัดสินใจให้ดีที่สุด โดยเน้นการใช้หลักฐานจากงานวิจัยที่มีการออกแบบและการดำเนินการที่ดี แม้ว่าการแพทย์ที่อาศัยวิทยาศาสตร์ (คือไม่ใช่การแพทย์ทางเลือกเป็นต้น) ทั้งหมดล้วนแต่ต้องอาศัยหลักฐานทางประสบการณ์ (empirical evidence) แต่ว่า EBM เข้มงวดยิ่งกว่านั้น  คือมีการจัดระดับหลักฐานโดยกำลังของวิธีการสืบหาหลักฐาน (epistemologic strength) และมีการกำหนดว่า หลักฐานที่มีกำลังที่สุด (คือที่มาจากงาน meta-analysis, งานปริทัศน์เป็นระบบ, และงานวิจัยแบบสุ่มและมีกลุ่มควบคุม) เท่านั้นที่จะใช้เป็นคำแนะนำ (ในการรักษา) ที่เข้มแข็งน่าเชื่อถือที่สุดได้ ส่วนหลักฐานจากงานที่มีกำลังอ่อนประเภทอื่น (เช่นงานศึกษาแบบมีกลุ่มควบคุมเป็นต้น) จะใช้เป็นคำแนะนำ (ในการรักษา) แบบอ่อนเท่านั้น
ศัพท์ภาษาอังกฤษว่า "Evidence-based medicine" ดั้งเดิม (เริ่มใช้ในปี ค.ศ. 1992)  ใช้หมายถึงวิธีการสอนวิชาการทางแพทย์  และวิธีเพื่อเพิ่มคุณภาพการวินิจฉัยตัดสินใจของแพทย์แต่ละบุคคล ๆ หลังจากนั้น คำก็เริ่มใช้กินความหมายมากขึ้นและรวมถึงวิธีการที่มีมาก่อนแล้ว  คือวิธีการที่เน้นใช้หลักฐานในการแนะนำแนวทางและนโยบายทางการแพทย์ที่ใช้กับทั้งชุมชน (เช่นคำว่า  "evidence-based practice policies"  แปลว่า  นโยบายการปฏิบัติอาศัยหลักฐาน) ต่อจากนั้นอีก คำก็กินความมากขึ้น  หมายถึงวิธีที่ใช้ในการวินิจฉัยตัดสินใจในการแพทย์ทุกระดับ  และแม้ในวิชาการสาขาอื่น ๆ อีกด้วย  โดยเรียกใช้คำที่กว้างขึ้นว่า  evidence-based practice  (ตัวย่อ EBP แปลว่า การปฏิบัติอาศัยหลักฐาน)
ไม่ว่าจะเกี่ยวกับการศึกษาทางการแพทย์ การวินิจฉัยตัดสินใจในคนไข้รายบุคคล  แนวทางและนโยบายทางการแพทย์ที่ใช้กับทั้งกลุ่มชน  หรือการให้บริการทางสุขภาพโดยทั่ว ๆ ไป EBM สนับสนุนว่า โดยมากที่สุดเท่าที่จะเป็นไปได้ การตัดสินใจและนโยบายการปฏิบัติ ควรจะอาศัยหลักฐาน ไม่ใช่เพียงแค่อาศัยความเชื่อของแพทย์รักษา  ผู้เชี่ยวชาญ  หรือผู้บริหารเท่านั้น คือ เป็นแบบการปฏิบัติเพื่อให้มั่นใจได้ว่า  ความคิดเห็นของแพทย์รักษา  ซึ่งอาจจะจำกัดโดยความรู้ที่ไม่ทันสมัย  หรือโดยความเอนเอียง มีการบูรณาการด้วยความรู้ที่มีอยู่ทั้งหมดจากสิ่งเผยแพร่ทางวิทยาศาสตร์ เพื่อให้ได้ข้อปฏิบัติที่ดีที่สุด (best practice) และนำไปใช้ได้ EBM โปรโหมตระเบียบวิธีที่เป็นรูปนัย (formal) และชัดแจ้ง (explicit) ในการวิเคราะห์หลักฐาน เพื่อให้เป็นข้อมูลกับผู้มีอำนาจตัดสินใจ EBM สนับสนุนโปรแกรมการศึกษาเพื่อสอนข้อปฏิบัติของ EBM ต่อนักศึกษาแพทย์ แพทย์รักษา  และผู้กำหนดนโยบาย
พื้นเพ ประวัติ และนิยาม
ในความหมายที่กว้างที่สุด EBM  หมายถึงการใช้ระเบียบวิธีทางวิทยาศาสตร์ในการวินิจฉัยตัดสินใจการรักษาพยาบาล แพทย์มีประวัติยาวนานเกี่ยวกับการทำงานวิจัยพื้นฐาน (basic research) และงานวิจัยทางคลินิก (clinical research) กลับไปในประวัติไกลที่สุดอย่างน้อยถึงสมัยของนักปราชญ์ชาวเปอร์เซียคือแอวิเซนนา แต่ว่า จนกระทั่งถึงเร็ว ๆ นี้  การนำผลงานวิจัยมาใช้ในการวินิจฉัยตัดสินใจทางการแพทย์มักจะขึ้นอยู่กับบุคคล (โดยเป็นอัตวิสัย) โดยเป็นทักษะที่เรียกว่า "ความเห็นทางคลินิก" (clinical judgment) และ "ศิลปะทางการแพทย์" (the art of medicine) วิธีที่สืบกันมาในการวินิจฉัยตัดสินใจเกี่ยวกับคนไข้รายบุคคล ขึ้นอยู่กับแพทย์แต่ละคนที่จะตัดสินใจว่า  หลักฐานงานวิจัยไหน  ถ้ามี  ควรจะพิจารณา และจะนำเข้ามาผสมผสานกับความคิดเห็นของตนและองค์ประกอบอื่น ๆ ได้อย่างไร ในกรณีที่เป็นข้อกำหนดระดับชุมชน แนวทางและนโยบายมักจะจัดตั้งขึ้นโดยคณะกรรมการผู้เชี่ยวชาญ แต่ว่า ก็ยังไม่มีกระบวนการที่เป็นรูปนัย  ในการกำหนดระดับขอบเขตผลงานวิจัยที่ควรจะพิจารณา หรือในการรวมหลักฐานเข้ากับความเชื่อของบุคคลากรของคณะกรรมการ โดยมีข้อสมมุติที่ไม่ได้ทำให้ชัดแจ้งว่า ผู้มีอำนาจตัดสินใจและผู้กำหนดนโยบายจะรวมหลักฐานเช่นนั้นเข้ากับความคิดเห็นของตนอย่างเหมาะสม ขึ้นอยู่กับองค์ประกอบต่าง ๆ ของตนเช่น ระดับวิชาการศึกษา  ประสบการณ์  และการศึกษาติดตามผลงานใหม่ ๆ ในสิ่งเผยแพร่ที่เกี่ยวข้อง
เหตุผลทางคลินิก
เริ่มตั้งแต่ปลายคริสต์ทศวรรษ 1960 มีจุดอ่อนหลายอย่างที่เริ่มปรากฎชัด ในการตัดสินวินิจฉัยทางการแพทย์ที่สืบต่อกันมาเช่นนี้ น.พ.วิทยาการระบาดชาวอเมริกันผู้มีชื่อเสียงอัลแวน ไฟน์สไตน์ เขียนหนังสือเรื่อง Clinical Judgment (การวินิจฉัยทางคลินิก) ในปี ค.ศ. 1967 ที่เน้นเรื่องการคิดหาเหตุผลทางคลินิก และได้กำหนดความเอนเอียงหลายอย่างที่มีอิทธิพลต่อการวินิจฉัย ในปี ค.ศ. 1972 น.พ.ชาวสกอตแลนด์อาร์ชี่ คอเครน พิมพ์หนังสือ Effectiveness and Efficiency (ประสิทธิผลและประสิทธิภาพ) ซึ่งกำหนดปัญหาการไร้ผลการทดลองแบบมีกลุ่มควบคุม ที่สนับสนุนวิธีการรักษาแบบต่าง ๆ ที่เชื่อกันว่าได้ผล ในปี ค.ศ. 1973 ศาสตราจารย์ของวิทยาลัยดาร์ตมัธ น.พ.จอห์น เว็นน์เบอร์ก เริ่มพิมพ์งานถึงวิธีการหลากหลายที่แพทย์ใช้ไม่เหมือนกัน (ในประเทศสหรัฐอเมริกา) ขึ้นอยู่กับท้องถิ่น ตลอดจนถึงช่วงคริสต์ทศวรรษ 1980 น.พ.เดวิด เอ็ดดี้ ได้พรรณนาถึงความผิดพลาดในการคิดหาเหตุผลทางคลินิก  และช่องว่างที่มีในหลักฐาน    ในกลางคริสต์ทศวรรษ 1980 น.พ. อัลแวน ไฟน์สไตน์ ศาสตราจารย์ น.พ. เดวิด แซ็คเก็ตต์และคณะ ได้เผยแพร่ตำราทางวิทยาการระบาด ซึ่งแปลงวิธีการทางวิทยาการระบาด  ใช้เป็นวิธีการตัดสินวินิจฉัยของแพทย์รายบุคคล ในปลายคริสต์ทศวรรษที่ 1980 กลุ่มนักวิจัยของบริษัทไม่ใช่เพื่อผลกำไร RAND Corporation แสดงว่า วิธีการรักษาเป็นจำนวนมากที่แพทย์ทำ  เป็นวิธีการที่ไม่เหมาะสมเมื่อเทียบกับมาตรฐานของผู้เชี่ยวชาญในสาขาเดียวกัน งานวิจัยต่าง ๆ เหล่านี้ เพิ่มความรู้เกี่ยวกับจุดอ่อนของการตัดสินวินิจฉัยทางการแพทย์  ทั้งในระดับการรักษาคนไข้เป็นรายบุคคล  และในระดับชุมชน และนำไปสู่ระเบียบวิธีที่อาศัยหลักฐานเป็นสำคัญ
คำว่า "evidence-based medicine" ที่ใช้กันในปัจจุบัน  มีสองความหมาย  คือมีการปฏิบัติเป็นสองสาขา ตามประวัติกาลที่เริ่มใช้แล้ว ความหมายแรกหมายถึงระเบียบวิธีให้มีการตรวจสอบอย่างชัดแจ้งของประสิทธิภาพการรักษา  เมื่อมีการกำหนดแนวทางการปฏิบัติทางคลินิก (clinical practice guidelines) และนโยบายระดับชุมชน (population-level policies) อย่างอื่น ๆ ความหมายที่สองหมายถึงการสอนระเบียบวิธีทางระบาดวิทยาในการศึกษาแพทย์ และในการตัดสินวินิจฉัยคนไข้รายบุคคล
แนวทางการปฏิบัติทางคลินิกและนโยบายระดับชุมชน
คำว่า "evidence-based" (ที่ไม่มี medicine ต่อท้าย แปลว่า  อาศัยหลักฐาน) เริ่มใช้เป็นครั้งแรกโดย น.พ.เดวิด เอ็ดดี้ ในเรื่องนโยบายระดับชุมชน  เช่นแนวทางการปฏิบัติทางคลินิก  และความคุ้มครองตามสัญญาประกันสุขภาพที่บริษัทให้ในการใช้เทคโนโลยีการแพทย์ใหม่ ๆ ในปี ค.ศ. 1987 คุณหมอเริ่มใช้คำว่า "evidence-based" ในเวิ้ร์กฉ็อปและคู่มือที่ทำตามมอบหมายของสมาคมสภาการแพทย์เฉพาะทาง (Council of Medical Specialty Societies) เพื่อสอนระเบียบวิธีที่เป็นรูปนัย ในการออกแบบแนวทางการปฏิบัติทางคลินิก คู่มือนั้นเกิดการเผยแพร่อย่างแพร่หลายแม้ไม่ได้พิมพ์เป็นหนังสือที่วางตลาดขายทั่วไป และในที่สุดก็ได้รับการพิมพ์เป็นหนังสือโดยวิทยาลัยแพทย์อเมริกัน (American College of Medicine) ในปี ค.ศ. 1992 ส่วนในงานพิมพ์เผยแพร่ คุณหมอเริ่มใช้คำว่า "evidence-based" เป็นครั้งแรกในเดือนมีนาคม ค.ศ. 1990 ในบทความของ Journal of the American Medical Association (วารสารสมาคมแพทย์อเมริกัน) (JAMA) ที่คุณหมอได้กำหนดหลักการออกแบบแนวทางการปฏิบัติทางคลินิก และนโยบายระดับชุมชน ซึ่งคุณหมออธิบายไว้ว่า "กำหนดหลักฐานที่มีอยู่อย่างชัดแจ้งเกี่ยวข้องกับนโยบาย และผูกนโยบายนั้นไว้กับหลักฐาน ปักหลักนโยบายหนึ่ง ๆ อย่างจงใจ ไม่ใช่กับข้อปฏิบัติที่ใช้ในปัจจุบันหรือความเชื่อของผู้เชี่ยวชาญ  แต่กับหลักฐานการทดลอง นโยบายนั้นต้องสอดคล้องกับและได้รับการสนับสนุนจากหลักฐาน หลักฐานที่เกี่ยวข้องกันต้องมีการสืบหา  กำหนด  และวิเคราะห์ ผู้กำหนดนโยบายต้องทำการตัดสินว่า  นโยบายนั้นเหมาะสมกับหลักฐานหรือไม่ (และ) ต้องมีการบันทึกเหตุผล (นั้น)"
- "นโยบายการปฏิบัติ - มาจากไหน?" จาก JAMA ค.ศ. 1990
คุณหมอได้กล่าวถึงนโยบาย "อาศัยหลักฐาน"  ในบทความอื่น ๆ ที่พิมพ์ใน JAMA ในต้นปี ค.ศ. 1990 โดยเป็นส่วนของชุดบทความ 28 บทความ  ที่พิมพ์ใน JAMA ในระหว่างปี ค.ศ. 1990-1997 เกี่ยวกับระเบียบวิธีเชิงรูปนัย (formal method) ในการออกแบบแนวทางการปฏิบัติและนโยบายระดับชุมชน
การศึกษาแพทย์
ส่วนคำว่า "evidence-based medicine" เริ่มมีการใช้ต่อมาอีกเล็กน้อย ในเรื่องเกี่ยวกับการศึกษาแพทย์ การใช้คำนี้มีมูลฐานมาจากวิทยาการระบาดเชิงคลินิก ในเทอร์มฤดูใบไม้ตกของปี ค.ศ. 1990 ศาสตราจารย์ น.พ. กอร์ดอน กายแอ็ตต์ ใช้คำนี้พรรณนาโปรแกรมการศึกษาของมหาวิทยาลัยแม็คมาสเตอร์ (รัฐออนแทรีโอ ประเทศแคนาดา) สำหรับผู้สนใจและนักศึกษาใหม่ อีกสองปีต่อมา ศ. กายแอ็ตต์และคณะ ได้พิมพ์เผยแพร่คำนี้เป็นครั้งแรก  ที่พรรณนาวิธีการใหม่ในการสอนนักศึกษาแพทย์ ในปี ค.ศ. 1996 น.พ. เดวิด แซ็คเก็ตต์และคณะ ได้ทำคำนิยามของ  "evidence-based medicine"  ให้ชัดเจนขึ้นโดยกำหนดว่าเป็น "การใช้หลักฐานปัจจุบันที่ดีที่สุดอย่างระมัดระวัง ชัดเจน และเหมาะสม  ในการตัดสินวินิจฉัยวิธีการรักษาสำหรับคนไข้รายบุคคล ... การปฏิบัติตามแพทย์ศาสตร์อาศัยหลักฐานหมายถึง  การประมวลความชำนาญทางคลินิกของ (แพทย์)รายบุคคล  กับหลักฐานทางคลินิกภายนอกที่ดีที่สุดที่ได้มาจากงานวิจัยแบบเป็นระบบ (systematic research)"
สาขานี้ของ EBM มีจุดมุ่งหมายเพื่อจะปรับปรุงการตัดสินวินิจฉัยของแพทย์แต่ละคน ให้มีกฎระเบียบและเป็นกลาง ๆ เพิ่มยิ่งขึ้น  ให้สะท้อนถึงหลักฐานที่มาจากงานวิจัยเพิ่มยิ่งขึ้น คือ แพทย์ต้องใช้ข้อมูลที่ได้ในระดับชุมชน  ในการรักษาคนไข้รายบุคคล โดยเข้าใจว่า แพทย์แต่ละท่านมีความเชี่ยวชาญทางคลินิกที่ปรากฎโดย สาขานี้ของ EBM มีมูลฐานจากวิทยาการระบาดเชิงคลินิก (clinical epidemiology) ซึ่งเป็นสาขาที่สอนนักศึกษาแพทย์และแพทย์ปฏิบัติ ให้ใช้ผลงานวิจัยทางคลินิกและทางวิทยาการระบาดในการรักษาคนไข้ ระเบียบวิธีต่าง ๆ ได้มีการเผยแพร่อย่างกว้างขวางต่อแพทย์ปฏิบัติเป็นบทความชุด 25 บทความชื่อว่า "Users’ Guides to the Medical Literature (คู่มือสิ่งตีพิมพ์ทางการแพทย์)" พิมพ์ใน JAMA ระหว่างปี ค.ศ. 1993-2000 เป็นผลงานของคณะทำงานการแพทย์อาศัยหลักฐาน (Evidence based Medicine Working Group) ที่มหาวิทยาลัยแม็คมาสเตอร์ (รัฐออนแทรีโอ ประเทศแคนาดา)
นอกจากนั้นแล้ว ก็ยังมีนิยามอื่น ๆ ของ evidence-based medicine ที่ใช้ในระดับคนไข้รายบุคคล ยกตัวอย่างเช่น ในปี ค.ศ. 1995 โรเซ็นเบอร์กและโดนัลด์ให้ความหมายว่า "กระบวนการสืบหา ประเมิน และใช้ผลงานวิจัยที่ทันสมัยเป็นฐาน  ของการวินิจฉัยตัดสินใจทางการแพทย์"
- "Evidence-based Medicine - วิธีการแก้ไข้ปัญหาทางคลินิก" จาก BMJ
- จาก หลักพื้นฐานของ Evidence-Based Medicine
มีนิยามอื่น ๆ ที่มีการเสนอสำหรับคำว่า evidence-based medicine ระดับคนไข้รายบุคคล แต่นิยามที่อ้างอิงกันมากที่สุดเป็นของ น.พ. เดวิด แซ็คเก็ตต์และคณะ (ค.ศ. 1996)
ความหมายดั้งเดิมสองอย่างที่กล่าวมาแล้วเน้นความแตกต่างที่สำคัญเกี่ยวกับ evidence-based medicine ที่ใช้ในระดับชุมชนและคนไข้รายบุคคล เมื่อกำลังออกแบบนโยบายเช่นแนวทางการปฏิบัติที่จะใช้กับคนไข้เป็นจำนวนมาก ที่แพทย์แต่ละคนไม่มีโอกาสจะเปลี่ยน การกำหนดนโยบายอาศัยหลักฐานเน้นให้มีหลักฐานที่ดี เกี่ยวกับประสิทธิผลของวิธีการตรวจวิธีการรักษาที่เป็นประเด็น ส่วนในการตัดสินวินิจฉัยสำหรับคนไข้รายบุคคล จะต้องใช้ข้อมูลเกี่ยวกับคนไข้เพิ่ม ซึ่งแพทย์แต่ละคนจะมีความยืดหยุ่นในการแปลผลงานวิจัย เพื่อใช้ร่วมกับการวินิจฉัยของแพทย์ ในปี ค.ศ. 2005 โดยเป็นการยอมรับว่ามี EBM สองสาขา  น.พ.เดวิด เอ็ดดี้เสนอคำนิยามที่ครอบคลุมทั้งสองสาขาคือ "Evidence-based medicine เป็นกลุ่มหลักการและระเบียบวิธีที่ใช้เพื่อให้การตัดสินวินิจฉัย แนวทางการปฏิบัติ และนโยบายอื่น ๆ ทางการแพทย์  อาศัยหลักฐานที่ดีเกี่ยวกับอิทธิผลและประโยชน์ (ของวิธีการรักษา) คล้องจองกับหลักฐาน  ในขอบเขตระดับสูงสุดเท่าที่จะเป็นไปได้"
- "Evidence-based Medicine: วิธีการแบบรวม" จาก Health Affairs
การแพร่ขยายไปในองค์กรต่าง ๆ
สาขาทั้งสองของ EBM ได้มีการแพร่ขยายไปอย่างรวดเร็ว ในปี ค.ศ. 1980 สมาคมมะเร็งอเมริกัน (American Cancer Society) ได้เริ่มยืนยันให้ทำงานเกี่ยวกับแนวทางการปฏิบัติและนโยบาย โดยมีหลักฐานเพื่อยืนยันอิทธิผล ในปี ค.ศ. 1984 USPSTF (คณะทำงานเฉพาะกิจเพื่อการบริการป้องกัน [ทางสุขภาพ] ประเทศสหรัฐอเมริกา) ซึ่งเป็นคณะกรรมการอิสระของกระทรวงสาธารณสุขสหรัฐอเมริกา เริ่มการกำหนดแนวทางปฏิบัติเพื่อการแทรงแซงป้องกันเพื่อสุขภาพโดยใช้หลักอาศัยหลักฐาน ในปี ค.ศ. 1985 กลุ่มประกันสุขภาพ Blue Cross Blue Shield Association เริ่มบังคับใช้กฎเกณฑ์ที่เข้มงวดอาศัยหลักฐาน ในการจ่ายค่าคุ้มครองสุขภาพสำหรับเทคโนโลยีการแพทย์ใหม่ ๆ เริ่มตั้งแต่ปี ค.ศ. 1987 สมาคมแพทย์เฉพาะทางต่าง ๆ เช่น วิทยาลัยแพทย์อเมริกัน (American College of Medicine)  และองค์กรสุขภาพอื่น ๆ เช่น  สมาคมหัวใจอเมริกัน (American Heart Association) ได้กำหนดแนวทางการปฏิบัติที่อาศัยหลักฐานเป็นจำนวนมาก ในปี ค.ศ. 1991 Kaiser Permanente ซึ่งเป็น managed care organization ที่ใหญ่ที่สุดในสหรัฐอเมริกา เริ่มใช้แนวทางปฏิบัติอาศัยหลักฐาน ในปี ค.ศ. 1991 ริชาร์ด สมิธ เขียนบทบรรณาธิการใน BMJ เริ่มไอเดียของการใช้นโยบายอาศัยหลักฐานในสหราชอาณาจักร ในปี ค.ศ. 1993 Cochrane Collaboration เริ่มสร้างเครือข่ายบุคคลากรใน 13 ประเทศเพื่อทำงานปริทัศน์แบบเป็นระบบ (systematic review) และตั้งแนวทางการปฏิบัติแบบเป็นระบบ (systematic guideline) ในปี ค.ศ. 1997 สำนักงานวิจัยและคุณภาพการรักษาสุขภาพ (Agency for Healthcare Research and Quality ตัวย่อ AHRQ) ของกระทรวงสาธารณสุขสหรัฐอเมริกา ได้ก่อตั้งศูนย์การปฏิบัติอาศัยหลักฐาน (Evidence-based Practice Centers) เพื่อทำรายงานเกี่ยวกับหลักฐาน และทำการประเมินเทคโนโลยี  เพื่อสนับสนุนการพัฒนาแนวทางปฏิบัติ ในปีเดียวกัน AHRQ ได้ร่วมกับสมาคมแพทย์อเมริกัน (AMA) และสมาคมผู้ขายประกันสุขภาพ America's Health Insurance Plans ได้จัดตั้งฐานข้อมูล National Guideline Clearinghouse ที่เก็บเอกสารเกี่ยวกับแนวทางการปฏิบัติทางคลินิกและนโยบายอาศัยหลักฐาน ใน ปี ค.ศ. 1999 องค์กร National Institute for Clinical Excellence (NICE) ที่กำหนดแนวทางการปฏิบัติทางการแพทย์เป็น 4 ประเด็น ก็ได้จัดตั้งขึ้นในสหราชอาณาจักร
ในด้านการศึกษาการแพทย์ ได้มีการจัดโปรแกรมสอน EBM ในมหาวิทยาลัยแพทย์ในประเทศแคนาดา สหรัฐอเมริกา สหราชอาณาจักร ออสเตรเลีย และประเทศอื่น ๆ งานวิจัยในปี ค.ศ. 2009 ในสหราชอาณาจักรพบว่า เกิดกว่าครึ่งของมหาวิทยาลัยแพทย์ในสหราชอาณาจักรมีโปรแกรมการสอนเกี่ยวกับ EBM แม้ว่าจะมีความแตกต่างระหว่างระเบียบวิธีและเรื่องที่สอนเป็นอย่างมาก และโปรแกรมการสอน EBM นั้นถูกจำกัดโดยเวลาที่มีของหลักสูตรการแพทย์ ผู้สอนที่รับการฝึกแล้ว  และเครื่องมือหนังสือที่ใช้ในการสอน มีการพัฒนาโปรแกรมต่าง ๆ เป็นจำนวนมากที่ช่วยแพทย์ปฏิบัติให้เข้าถึงหลักฐานต่าง ๆ ได้ดีขึ้น ยกตัวอย่างเช่น ในต้นคริสต์ทศวรรษ 1990 บริษัท UpToDate ได้รับจัดตั้งขึ้นเพื่อพัฒนาซอฟต์แวร์ที่ช่วยแพทย์ในการตัดสินวินิจฉัยการพยาบาลให้กับคนไข้ ในปี ค.ศ. 1993 Cochrane Center เริ่มตีพิมพ์เผยแพร่งานปริทัศน์เกี่ยวกับหลักฐานทางแพทย์ ฺในปี ค.ศ. 1995 บริษัท BMJ Publishing Group ซึ่งตีพิมพ์ BMJ ได้เริ่มนิตยสารประจำทุก 6 เดือนชื่อว่า Clinical Evidence (หลักฐานทางคลินิก) ที่เผยแพร่สาระสำคัญอย่างย่อ ๆ เกี่ยวกับหลักฐานปัจจุบันที่มี ในเรื่องปัญหาสำคัญทางคลินิกเพื่อแพทย์รักษา ตั้งแต่นั้นมา ก็มีโปรแกรมอื่น ๆ อีกมากมายที่เกิดขึ้นเพื่อทำการเข้าถึงหลักฐานของแพทย์ให้ง่ายขึ้น
ข้อปฏิบัติในปัจจุบัน
คำว่า evidence-based medicine ปัจจุบันใช้หมายถึงทั้งโปรแกรมที่ใช้ในการออกแบบแนวทางการปฏิบัติอาศัยหลักฐาน และโปรแกรมที่ใช้สอนแพทยศาสตร์อาศัยหลักฐาน โดยปี ค.ศ. 2000 คำว่า evidence-based medicine  เป็นคำที่ใช้อย่างครอบคลุมโดยเน้นหลักฐานในการตัดสินวินิจฉัยทั้งในระดับชุมชนและคนไข้รายบุคคล ในปีต่อ ๆ มา คำว่า  evidence-based ก็ได้ขยายกว้างออกไปในเขตอื่น ๆ ของวงการแพทย์ ยกตัวอย่างเช่น evidence-based health services หมายถึงการบริการทางสุขภาพ  ที่มีจุดมุ่งหมายเพื่อปรับปรุงระดับสมรรถภาพของผู้มีอำนาจตัดสินใจเกี่ยวกับการบริการด้านสุขภาพให้ดีขึ้น  และเพื่อเพิ่มระดับการใช้งานของ EBM ในระดับองค์กรและสถาบัน นอกจากนั้นแล้ว  แนวคิดนี้ก็เริ่มขยายออกไปนอกวงการรักษาพยาบาล ยกตัวอย่างเช่น ในสุนทรพจน์รับตำแหน่งประธานราชสมาคมสถิติศาสตร์ (Royal Statistical Society) ในปี ค.ศ. 1996 ประธานเอเดรียน สมิธเสนอว่า ควรจะเริ่มใช้นโยบายอาศัยหลักฐานในเรื่องการศึกษา  การจำขังนักโทษ  การทำงานของเจ้าหน้าที่ตำรวจ  และในหน่วยอื่น ๆ ของรัฐ
ผู้นำทางความรู้ (knowledge leader)  ที่มีประสิทธิผลมากที่สุด (คือผู้จัดการขององค์กร  และแพทย์ผู้นำทางคลินิก) จะใช้ความรู้ที่เปิดกว้างเกี่ยวกับการบริหาร  เพื่อการตัดสินใจ  ไม่ได้ใช้แต่หลักฐานรูปนัยเท่านั้น แนวทางปฏิบัติอาศัยหลักฐานอาจจะเป็นมูลฐานของ governmentality (คือการปกครองที่แบ่งออกเป็นผู้ปกครอง-ผู้รับการปกครอง) ในระบบสาธารณสุข ซึ่งอาจจะนำไปสู่การปกครองควบคุมในระบบที่มีความเหินห่างระหว่างผู้ปกครอง-ผู้รับการปกครอง
ข้อจำกัดและข้อวิจารณ์
แม้ว่า จะมีการพิจารณาว่า  EBM  เป็น gold standard (มาตรฐานทอง) ของการแพทย์ทางคลินิก แต่การใช้ EBM ก็ยังมีขอบเขตจำกัดและข้อวิจารณ์ ซึ่งก็ยังเป็นเรื่องที่แก้ไม่ได้แม้ว่าจะได้มีการศึกษาและอภิปรายเกินกว่า 2 ศตวรรษแล้ว ยกตัวอย่างเช่น
วิธีประเมินการสอน EBM
วิธีทดสอบสองวิธีคือ Berlin questionnaire (แบบสอบถามเบอร์ลิน) และ Fresno Test (การทดสอบเฟรซโน) เป็นวิธีการที่แสดงผลได้ตรงที่สุด และได้มีการใช้แล้วในสถานการณ์หลายรูปแบบ
ภาวดี ธนวิสุทธิ์
รองศาตราจารย์ภาวดี อังศุสิงห์ (ธนวิสุทธิ์) เป็นภูมิสถาปนิกชาวไทย ปัจจุบันเป็นอาจารย์และดำรงตำแหน่งหัวหน้าภาควิชาภูมิสถาปัตยกรรม คณะสถาปัตยกรรมศาสตร์ จุฬาลงกรณ์มหาวิทยาลัย จบการศึกษาระดับปริญญาตรีจากภาควิชาภูมิสถาปัตยกรรม คณะสถาปัตยกรรมศาสตร์ จุฬาลงกรณ์มหาวิทยาลัย และระดับปริญญาโท สาขาภูมิสถาปัตยกรรม จากมหาวิทยาลัยวอชิงตัน เมืองซีแอทเทิล สหรัฐอเมริกา
วอลเลย์บอลหญิงชิงแชมป์ยุโรป 1985
วอลเลย์บอลหญิงชิงแชมป์ยุโรป 1985 (1985 Women's European Volleyball Championship) เป็นครั้งที่ 14 ของการแข่งขัน อยู่ภายใต้การกำกับของสมาพันธ์วอลเลย์บอลยุโรป จัดขึ้นที่ประเทศเนเธอร์แลนด์ ระหว่างวันที่ 29 กันยายน – 6 ตุลาคม พ.ศ. 2528 และรอบสุดท้ายที่จัดขึ้นในเมืองอาร์เนม
ลืก เดอ โยง
ลืก เดอ โยง (Luuk de Jong; เกิด 27 สิงหาคม ค.ศ. 1990) เป็นนักฟุตบอลชาวดัตช์ ปัจจุบันลงเล่นในตำแหน่งกองหน้าตัวเป้า ให้แก่เปเอสเฟ ไอนด์โฮเฟิน และทีมชาติเนเธอร์แลนด์
ราชรัฐอันส์บัค
ราชรัฐอันส์บัค (Fürstentum Ansbach) หรือ บรันเดินบวร์ค-อันส์บัค (Brandenburg-Ansbach) เป็นราชรัฐที่ได้รับราชรัฏฐาภิสิทธิ์ที่ในเครือจักรวรรดิโรมันอันศักดิ์สิทธิ์ ที่มีศูนย์กลางอยู่ที่เมืองอันส์บัคในบาวาเรีย ราชรัฐอันส์บัคปกครองโดยราชวงศ์โฮเฮนโซลเลิร์นในดินแดนที่เรียกว่ามากราฟ
ประวัติ
ราชรัฐก่อตั้งขึ้นเมื่อเบอร์กราฟฟรีดริชที่ 5 แห่งเนิร์นแบร์กเสียชีวิตเมื่อวันที่ 21 มกราคม ค.ศ. 1398 เมื่อดินแดนถูกแบ่งระหว่างลูกชายสองคน ลูกชายคนรองฟรีดริชที่ 6 ได้รับอันส์บัค ลูกชายคนโตจอห์นที่ 3 ได้รับราชรัฐไบรอยท์ หลังจากจอห์นเสียชีวิตเมื่อวันที่ 11 มิถุนายน ค.ศ. 1420 ราชรัฐทั้งสองก็กลับมารวมกันภายใต้ฟรีดริชที่ 6 ผู้ได้รับการเลื่อนฐานะขึ้นเป็นพรินซ์อีเล็คเตอร์ฟรีดริชที่ 1 แห่งบรันเดินบวร์ค ในปี ค.ศ. 1415
เมื่อฟรีดริชเสียชีวิตเมื่อวันที่ 21 กันยายน ค.ศ. 1440 ดินแดนก็ถูกแบ่งระหว่างลูกชายจอห์นผู้ได้รับไบรอยท์ (บรันเดินบวร์ค-คุล์มบาค), ฟรีดริชที่ 2 ได้รับบรันเดินบวร์ค และ อัลเบร็คท์ได้รับอันส์บัค หลังจากนั้นอันส์บัคก็ถูกปกครองโดยสาขาราชตระกูล (cadet branch) โฮเฮนโซลเลิร์น แต่ประมุขมักจะมีบรรดาศักดิ์เป็น "มากราฟแห่งบรันเดินบวร์ค-อันส์บัค"